**Predsednik Savezne Republike Jugoslavije** je bio šef države u Saveznoj Republici Jugoslaviji od 1992. do 2003. godine.

Do 24. septembra 2000. godine, predsednik SRJ se birao u Saveznoj skupštini, koju su činili Veće građana i Veće republika. Prvi predsednik ove države bio je književnik Dobrica Ćosić. Početkom 1993. godine, Srpska radikalna stranka ga je optužila za pokušaj vojnog udara protiv predsednika Republike Srbije Slobodana Miloševića, pa je uz podršku SPS-a, Ćosić bio smenjen. Za njegovog naslednika je izabran član SPS-a Zoran Lilić, koji je ostao na vlasti do kraja mandata. U julu 1997. godine, nakon isteka oba mandata predsednika Republike Srbije, Milošević je izabran za predsednika SRJ.

U julu 2000. godine, usvojeni su ustavni amandmani, kojima se predsednik birao direktnim glasanjem, i kojima je Miloševiću otvoren put za još najmanje jedan mandat. Ipak, izbore od 24. septembra 2000. godine je izgubio, a nakon demonstracija 5. oktobra te godine, priznao je poraz i povukao se u opoziciju, jer je SPS izgubila i većinu u skupštini. Poslednji predsednik SRJ, bio je Vojislav Koštunica, i na tom mestu je ostao do rekonstituisanja 2003. godine.

Nakon ustavnih promena 2003. godine i stvaranja Srbije i Crne Gore naziv je promenjen u **predsednik Srbije i Crne Gore**. Od 2003, dužnost je spojena sa dužnošću predsednika Saveta ministara Srbije i Crne Gore, time je u SCG jedna osoba držala funkciju i predsednika i premijera.

Predsednici
-----------

      Nezavisni političar
      Socijalistička partija Srbije
      Demokratska stranka Srbije
      Demokratska partija socijalista Crne Gore

| # | Šef države | Rođen/umro | Početak mandata | Kraj manadata | Stranka | Napomene |
| --- | --- | --- | --- | --- | --- | --- |
| **Predsednik Savezne Republike Jugoslavije**1992-2003 |
| **1** | Dobrica Ćosić | Dobrica Ćosić | 1921–2014 | 15. jun 1992 | 1. jun 1993 | Nezavisni političar |  |
| **–** |  | Miloš Radulović(v. d.) | 1929–2017 | 1. jun 1993 | 25. jun 1993 | Demokratska partija socijalista Crne Gore | Vršilac dužnosti |
| **2** |  | Zoran Lilić | 1953– | 25. jun 1993 | 25. jun 1997 | Socijalistička partija Srbije |  |
| **–** |  | Srđa Božović(v. d.) | 1955– | 25. jun 1997 | 23. jul 1997 | Demokratska partija socijalista Crne Gore | Vršilac dužnosti |
| **3** | Vojislav Koštunica | Slobodan Milošević | 1941–2006 | 23. jul 1997 | 7. oktobar 2000 | Socijalistička partija Srbije |  |
| **4** | Vojislav Koštunica | Vojislav Koštunica | 1944– | 7. oktobar 2000 | 7. mart 2003 | Demokratska stranka Srbije | Funkcija predsednika SRJ prestala da postoji posle usvajanja Ustavne povelje SCG |
| **Predsednik Srbije i Crne Gore**2003-2006 |
| **5** | Svetozar Marović | Svetozar Marović | 1955– | 7. mart 2003 | 3. jun 2006 | Demokratska partija socijalista Crne Gore | Obavljao je i funckijuPredsednika Saveta ministara Srbije i Crne Gore |

Vidi još
--------

* Predsednički izbori u Saveznoj Republici Jugoslaviji 2000.
* Predsednici Socijalističke Federativne Republike Jugoslavije
* Spisak predsednika vlada Jugoslavije
* Predsednik Republike Srbije

| * p
* r
* u
Predsednici SR Jugoslavije / Srbije i Crne Gore |
| --- |
| SR Jugoslavija | 
* Dobrica Ćosić (1992–1993)
* Zoran Lilić (1993–1997)
* Slobodan Milošević (1997–2000)
* Vojislav Koštunica (2000–2003)

 | Standarta predsednika SR Jugoslavije |
| Srbija i Crna Gora | 
* Svetozar Marović (2003–2006)

 |